TPCH กำไร Q3 โตเกิน 20% หลังเข้าลงทุนในหลักทรัพย์เพื่อค้า-ตราสารหนี้
TPCH กำไร Q3/58 โตเกิน 20% มาที่ 5.29 ลบ. เพิ่มขึ้น 22% จาก 4.34 ลบ. เมื่อปีก่อน โดยมีรายได้เพิ่มขึ้น หลังเข้าลงทุนในหลักทรัพย์เพื่อค้า-ตราสารหนี้ ขณะที่ช่วง 9 เดือนแรกมีกำไร 12.19 ลบ. ลดลง 51% จาก 24.77 ลบ. เมื่อปีก่อน
10 พ.ย. 2558

บริษัท ทีพีซี เพาเวอร์โฮลดิ้ง จำกัด (มหาชน) TPCH รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 5.29 ล้านบาท หรือมีกำไรสุทธิ 0.0132 บาทต่อหุ้น เพิ่มขึ้น 22% จากช่วงเดียวกันของปีก่อนที่มีกำไรสุทธิ 4.34 ล้านบาท หรือมีกำไรสุทธิ 0.014 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 12.19 ล้านบาท หรือ 0.0304 บาทต่อหุ้น ลดลง 51% จากช่วงเดียวกันของปีก่อนที่มีกำไรสุทธิ 24.77 ล้านบาท หรือ 0.0798 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้อื่นของบริษัทเท่ากับ 4.37 ล้านบาท เมื่อเทียบกับช่วงเดียวกันของปี 57 จำนวน 0.30 ล้านบาท เพิ่มขึ้นจำนวน 4.07 ล้านบาท คิดเป็นเพิ่มขึ้นร้อยละ 1,356 โดยในไตรมาส3 ปี 2558บริษัทลงทุนในหลักทรัพย์เพื่อค้า-ตราสารหนี้ ที่ให้อัตราผลตอบแทน-ดอกเบี้ยที่สูงขึ้น ขณะที่เงินลงทุนที่ได้จากการระดมทุนในช่วงต้นปี58 มีจำนวนลดน้อยลงจากการทะยอยนำเงินไปลงทุนในโครงการโรงไฟฟ้าเพิ่มขึ้น